CELEX: 32015R1367
Language: hr
Date: 2015-06-04 00:00:00
Title: Delegirana uredba Komisije (EU) 2015/1367 оd 4. lipnja 2015. o izmjeni Delegirane uredbe (EU) br. 807/2014 u pogledu prijelaznih odredbi koje se odnose na programe ruralnog razvoja za razdoblje 2007.–2013.

8.8.2015   
            
            
               HR
            
            
               Službeni list Europske unije
            
            
               L 211/7
            
         DELEGIRANA UREDBA KOMISIJE (EU) 2015/1367
   оd 4. lipnja 2015.
   o izmjeni Delegirane uredbe (EU) br. 807/2014 u pogledu prijelaznih odredbi koje se odnose na programe ruralnog razvoja za razdoblje 2007.–2013.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (1), a posebno njezin članak 89.,
   budući da:
   
               (1)
            
            
               Delegiranom uredbom Komisije (EU) br. 807/2014 (2) stavljena je izvan snage Uredba Komisije (EZ) br. 1974/2006 (3). Međutim člankom 19. Delegirane uredbe (EU) br. 807/2014 predviđeno je da se Uredba (EZ) br. 1974/2006 nastavlja primjenjivati na aktivnosti koje se provode u skladu s programima koje je Komisija odobrila na temelju Uredbe Vijeća (EZ) br. 1698/2005 (4) prije 1. siječnja 2014.
            
         
               (2)
            
            
               Člankom 9. Uredbe (EZ) br. 1974/2006 utvrđena je gornja granica do koje države članice mogu prenositi doprinos EPFRR-a među prioritetnim osima svojih programa ruralnog razvoja te su utvrđeni rokovi za obavješćivanje Komisije o tim izmjenama i za Komisijinu ocjenu tih izmjena.
            
         
               (3)
            
            
               Neprestane ekonomske poteškoće u državama članicama znatno su utjecale na učinkovitost posebnih prioritetnih osi u okviru programâ ruralnog razvoja za razdoblje 2007.–2013.
            
         
               (4)
            
            
               Zbog kasnog donošenja pravne osnove za novo programsko razdoblje znatno je odgođeno donošenje programâ ruralnog razvoja za razdoblje 2014.–2020. te su tako dodatno smanjene mogućnosti država članica da podržavaju ruralna gospodarstva.
            
         
               (5)
            
            
               Kako bi se uložila sva moguća sredstva u rast i otvaranje radnih mjesta, državama članicama trebalo bi se omogućiti iskorištavanje sredstava koja su već odobrena u okviru programa koje sufinancira Unija.
            
         
               (6)
            
            
               Stoga je primjereno povećati fleksibilnost pri prijenosu među osima.
            
         
               (7)
            
            
               Delegiranu uredbu (EU) br. 807/2014 potrebno je stoga na odgovarajući način izmijeniti,
            
         DONIJELA JE OVU UREDBU:
   Članak 1.
   U članku 19. Delegirane uredbe (EU) br. 807/2014 dodaju se sljedeći stavci:
   
      „U pogledu prijenosa među osima, gornja granica od 3 % iz članka 9. stavaka 2. i 4. Uredbe (EZ) br. 1974/2006 povećava se na 5 %.
      U pogledu roka za obavješćivanje Komisije o izmjenama programa, rok 31. kolovoza 2015. iz članka 9. stavka 3. Uredbe (EZ) br. 1974/2006 produžuje se do 30. rujna 2015.
      U pogledu roka u kojem je Komisija dužna ocijeniti zatražene izmjene, razdoblje od četiri mjeseca iz članka 9. stavka 6. Uredbe (EZ) br. 1974/2006 smanjuje se na tri mjeseca.”
   
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. lipnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 487.
   
   
      (2)  Delegirana uredba Komisije (EU) br. 807/2014 оd 11. ožujka 2014. o dopuni Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR) i uvođenju prijelaznih odredbi (SL L 227, 31.7.2014., str. 1.).
   
      (3)  Uredba Komisije (EZ) br. 1974/2006 od 15. prosinca 2006. o utvrđivanju detaljnih pravila za primjenu Uredbe Vijeća (EZ) br. 1698/2005 o potpori ruralnom razvoju iz Europskog poljoprivrednog fonda za ruralni razvoj (EPFRR) (SL L 368, 23.12.2006., str. 15.).
   
      (4)  Uredba Vijeća (EZ) br. 1698/2005 od 20. rujna 2005. o potporama ruralnom razvoju Europskog poljoprivrednog fonda za ruralni razvoj (EPFRR) (SL L 277, 21.10.2005., str. 1.).